L 241/24 Az Európai Unió Hivatalos Lapja 2007.9.14. A BIZOTTSÁG HATÁROZATA (2007. szeptember 10.) a C. II. övezetre vonatkozóan meghatározott minimális természetes alkoholtartalomtól való eltérést illetően Szlovénia számára biztosított lehetőség két borászati évre történő meghosszabbításának a Primorska borvidékén termelt, a Teran PTP Kras meghatározott termőhelyeiről származó minőségi borokat is magukban foglaló borok tekintetében történő engedélyezéséről (az értesítés a C(2007) 4085. számú dokumentummal történt) (Csak a szlovén nyelvű szöveg hiteles) (2007/607/EK) AZ EURÓPAI KÖZÖSSÉGEK BIZOTTSÁGA, tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlo- vákia csatlakozási szerződésére, tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlo- vákia csatlakozási okmányára és különösen annak XIII. mellék- lete 5. fejezete A. szakasza 2. pontjának c) alpontjára, mivel: (1) — A borpiac közös szervezéséről szóló, 1999. május 17-i 1493/1999/EK  tanácsi rendelet(t) V. — melléklete C. szakasza 2. pontjának e) alpontja és VI. melléklete E. szakasza 3. pontjának e) alpontja a C. II. övezetre vonatkozóan meghatározza azon asztali borok és m. t. minőségi borok (meghatározott termőhelyről származó minőségi borok) térfogatban számított természetes alko- holtartalmának alsó határértékét, amelyek  esetében növelni lehet az alkoholtartalmat. 2) E határértékektől eltérve a Cseh Köztársaság, Észtország, Ciprus, - Lettország, Litvánia, Magyarország, — Málta, Lengyelország, Szlovénia és Szlovákia — csatlakozási okmánya XIII. melléklete 5. fejezetének A. szakasza előírja, hogy a Szlovéniának a C. II. övezethez tartozó Primorska borvidékéről származó asztali borok és m. t. minőségi borok esetében a 2004/2005-ös, a 2005/2006- os és a 2006/2007-es borászati évben el lehet térni a szóban forgó alsó határértéktől; mindazonáltal a mini- mális természetes alkoholtartalom értéke nem lehet alacsonyabb a C. I. a) övezet tekintetében megállapított alsó határértéknél. A szóban forgó három év elteltével Szlovéniának jelentést kell készítenie a szőlőfajták mini- mális természetes alkoholtartalmának az említett időszak során megfigyelt alakulásáról. () HL L 179., 1999.7.14., 1. o. A legutóbb az 1791/2006/EK rende- lettel (HL L 363., 2006.12.20., 1. o.) módosított rendelet. (3) — Szlovénia 2007. április 24-én részletes jelentést nyújtott be a Primorska borvidéken szüretelt szőlők — beleértve a Teran PTP Kras m. t. minőségi bor készítésére szolgáló szőlőket is — minimális természetes alkoholtartalmáról. Tekintettel azonban arra, hogy a három évet, amelyek során a méréseket végrehajtották, rendkívül és szokat- lanul kedvező időjárási viszonyok jellemezték, a szlovén hatóságok úgy ítélik meg, hogy a feljegyzett értékek nem tekinthetők reprezentatívnak a szóban forgó borvidéken általában tapasztalható viszonyok szempontjából, és nem vezethetnek végleges megállapításokhoz a borvidékre jellemző természetes alkoholtartalom szokásos értékének meghatározását illetően; ezért az említett hatóságok a szőlők természetes alkoholtartalmára vonatkozó alsó határérték alóli eltérés tekintetében biztosított időszak meghosszabbítását kérték. (4 — Az ezen eltérésre vonatkozó feltételekkel összhangban ezért helyénvaló két borászati év időtartamára, vagyis a 2007/2008-as és a 2008/2009-es borászati évre meghosszabbítani azt az időszakot, amely alatt el lehet térni a Primorska borvidékről származó asztali borok és m. t. minőségi borok — beleértve a Teran PTP Kras m. t. minőségi bort is — mustjának minimális természetes alko- holtartalmára vonatkozó határértéktől, ELFOGADTA EZT A HATÁROZATOT: 1. cikk Az 1493/1999/EK rendelet V. melléklete C. szakasza 2. pont- jának e) alpontjától és VI. melléklete E. szakasza 3. pontjának e) alpontjától eltérve Szlovénia Primorska borvidékén a 2007/2008-as és a 2008/2009-es borévben el lehet térni a C. II. övezetben termelt asztali borokra és m. t. minőségi borokra vonatkozóan meghatározott minimális természetes alkoholtartalomtól, amennyiben az időjárási viszonyok vagy a szőlőtermesztési feltételek rendkívül kedvezőtlenek, és emiatt lehetetlen elérni a C. II. övezet tekintetében előírt minimális természetes alkoholtartalmat. A minimális természetes alkoholtartalom értéke ugyanakkor nem lehet alacsonyabb a C. I. a) övezetben termelt asztali borokra és m. t. minőségi borokra vonatkozóan meghatározott értéknél.